Document ID: 32006L0047

KOMMISSIONENS DIREKTIV 2006/47/EF
af 23. maj 2006
om fastsættelse af særlige betingelser vedrørende indhold af Avena fatua i sædekorn
(Kodificeret udgave)
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 66/402/EØF af 14. juni 1966 om handel med sædekorn (1) særlig artikel 11, stk. 2, og
ud fra følgende betragtninger:
(1)
Kommissionens direktiv 74/268/EØF af 2. maj 1974 om fastsættelse af særlige betingelser vedrørende indhold af Avena fatua i frø af foderplanter og i sædekorn (2) er blevet ændret væsentligt (3). Direktivet bør af klarheds- og rationaliseringshensyn kodificeres.
(2)
I direktiv 66/402/EØF er der fastsat tolerancer for indholdet af Avena fatua i sædekorn.
(3)
Disse tolerancer synes for høje med hensyn til visse krav, hvorfor direktiv 66/402/EØF fastsætter en supplerende mærkning af frø, der opfylder særlige betingelser med hensyn til indhold af Avena fatua.
(4)
De i denne henseende fastsatte særlige betingelser er af en sådan art, at de opfylder de pågældende krav, men samtidig tager hensyn til mulighederne for avl af og kontrol med frø.
(5)
De i dette direktiv fastsatte foranstaltninger er i overensstemmelse med udtalelse fra Den stående Komité for frø- og plantemateriale, henhørende under landbrug, havebrug og skovbrug.
(6)
Nærværende direktiv bør ikke berøre medlemsstaternes forpligtelser med hensyn til de i bilag I, del B, angivne frister for gennemførelse i national ret af direktiverne -
UDSTEDT FØLGENDE DIREKTIV:
Artikel 1
Medlemsstaterne udsteder på anmodning det officielle certifikat, der er fastsat i 11 i direktiv 66/402/EØF:
a)
såfremt bestanden ved den i henhold til bilag I til direktiv et foretagne markinspektion er fri for Avena fatua, og såfremt der i en prøve på mindst 1 kg, udtaget ifølge bestemmelserne i artikel 7 i direktiv et, ikke forefindes Avena fatua ved en officiel undersøgelse, eller
b)
såfremt der i en prøve på mindst 3 kg, udtaget ifølge bestemmelserne i artikel 7 i direktiv et, ikke forefindes Avena fatua ved en officiel undersøgelse.
Artikel 2
Medlemsstaterne kan foreskrive, at det officielle certifikat kun kan udstedes i ét af de to tilfælde fastsat i artikel 1.
Artikel 3
Direktiv 74/268/EØF som ændret ved det direktiv, der er nævnt i bilag I, del A, ophæves, uden at dette berører medlemsstaternes forpligtelser med hensyn til de i bilag I, del B, angivne frister for gennemførelse i national ret af direktiverne.
Henvisninger til det ophævede direktiv gælder som henvisninger til nærværende direktiv og læses efter sammenligningstabellen i bilag II.
Artikel 4
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 5
Dette direktiv er rettet til medlemsstaterne.
Udfærdiget i Bruxelles, den 23. maj 2006.

Labels: 3
17
15
6